Góða kvöldið ! Nú hrökkva eflaust einhverjir við … . en klárið að lesa til enda … Á stjórnarfundi ÍSALP var tekin sú ákvörðun að stofna til Facebook hóps undir merkjum ÍSALP og eru meðlimir klúbbsins hvattir til að ganga í þennan hóp . Tilgangur hópsins er fyrst og fremst að auðvelda ÍSALP að auglýsa viðburði , eins og t.d að bjóða fólki á viðburði sem ÍSALP heldur og býr til auglýsingar á Facebook fyrir . Einnig er þetta til þæginda ef vantar fólk í vinnu með stuttum fyrirvara , t.d. vegna vinnu við Bratta o.s.frv . Hópurinn er ekki hugsaður sem umræðuhópur heldur frekar sem fréttaveita og auglýsingamiðill fyrir þá sem vilja fá meldingu á Facebook þegar eitthvað spennandi er að gerast á vegum ÍSALP Stillingar hópsins eru því þannig að einungis admin ( stjórnin ) getur hafið umræður / póstað . Fyrir þá sem hafa frá einhverju skemmtilegu að segja , vilja deila einhverju áhugaverðu úr skíða - / klifur heiminum eða nýjustu klifur - / skíðaaðstæðum bendum við á að notast áfram við umræðurnar ( forum-ið ) hér á isalp.is Já , mér finnst að það eigi að opna umræður á facebook hópnum . Fólk verður bara að gera sér grein fyrir að merkilegar umræður eins og skráning leiða og aðstæður eiga heima á isalp.is því annars sogast þær inn í facebook svartholið og finnast seint aftur .